b'\n_START_ARTICLE_\nYukio Yamaji\n_START_PARAGRAPH_\nYukio Yamaji (jap. \xe5\xb1\xb1\xe5\x9c\xb0 \xe6\x82\xa0\xe7\xb4\x80\xe5\xa4\xab; 21. elokuuta 1983 \xe2\x80\x93 28. hein\xc3\xa4kuuta 2009) oli japanilainen rikollinen. H\xc3\xa4n tappoi \xc3\xa4itins\xc3\xa4 29. hein\xc3\xa4kuuta 2000 Yamaguchissa baseballmailalla. H\xc3\xa4n oli vasta 16-vuotias ja joutui suunnittelemattoman tekonsa takia nuorten laitokseen. Sielt\xc3\xa4 h\xc3\xa4n p\xc3\xa4\xc3\xa4si vuonna 2003._NEWLINE_Yamaji kuitenkin jatkoi v\xc3\xa4kivaltauraansa. 17. marraskuuta 2005 h\xc3\xa4n tappoi 19- ja 27-vuotiaat siskokset ter\xc3\xa4aseella Osakassa. Yamaji kertoi, ettei voinut unohtaa \xc3\xa4itins\xc3\xa4 tappamisen aiheuttamaa tunnetta ja ett\xc3\xa4 halusi n\xc3\xa4hd\xc3\xa4 ihmisveren. Murhien j\xc3\xa4lkeen h\xc3\xa4n sytytti huoneistossa palon ja vei mukanaan rahaa. H\xc3\xa4net pid\xc3\xa4tettiin 5. joulukuuta 2005 ja tuomittiin kuolemaan 13. joulukuuta 2006._NEWLINE_Yamajin lakimiehet valittivat tuomiosta, mutta Yamaji itse ei t\xc3\xa4t\xc3\xa4 halunnut, joten valitus vedettiin pois._NEWLINE_Yamaji hirtettiin 28. hein\xc3\xa4kuuta 2009. Samana p\xc3\xa4iv\xc3\xa4n\xc3\xa4 teloitettiin my\xc3\xb6s Chen Detong ja Hiroshi Maeue.'